
Ministru kabineta sēdes protokollēmums

Noteikumu projekts "Ministru kabineta noteikumu projekts "Valsts civilās aviācijas drošības programmas pasākumu īstenošanā iesaistītā personāla sertificēšanas kārtība""

· 1. Atbalstīt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Papildu trīs amata vietu izveidi valsts aģentūrā "Civilās aviācijas aģentūra" noteikumu projektā noteikto pienākumu izpildei nodrošināt, piešķirot amata vietas no “vakanču bankas”, nepalielinot kopējo valsts pārvaldē esošo amatu vietu skaitu.
· 4. Satiksmes ministrijai nodrošināt, ka tiks izvērtēts un nepieciešamības gadījumā izstrādāti grozījumi likuma “Par aviāciju” 31. panta trešajā daļā un 57. panta piektajā daļā, paredzot pilnvarojumu Ministru kabinetam izdot ne tikai procesuālās tiesību normas, bet arī materiālās tiesību normas, tostarp, regulējumu par nelabvēlīgu administratīvo aktu izdošanu, kad tiks izstrādāti citi grozījumi likumā “Par aviāciju” pēc būtības. Satiksmes ministram izstrādātos grozījumus likumā “Par aviāciju” iesniegt Ministru kabinetā.

